DE CORNEILLE DE SCHEPPER. 191 



poissons qu'on nous at apportez d'une rivière voisine, ayant son origine de 

 Rhodope, et avons dormy dans noz lentes. 



XXVI". — Estants montez à cheval, sommes venuz en ung bourg appelle 

 Comis, où y at une grande meschita', édifice de Menelogly. Après, avons 

 passez une rivière assez grandement violente, large et profonde, et laquelle 

 descend de Rhodope , et prend son cours par lieus marescaugeux , se 

 desgorge dedans l'Hebre et s'appelle Seguthy; à laquelle rivière la cam- 

 paigne commence à devenir estroicte, et se descouvre de toutz costés plu- 

 sieurs forests et montaignes. Finablement sommes venuz à Philippopoly, et 

 estantz passé ung grand pont sur i'IIebre, nous sommes venuz en ung jardin 

 guerres loing de ladicte ville, dans laquelle n'avons entré, au moyen que 

 le lendemain n'en eussions peu sortir, obstant le grand nombre de cha- 

 riolz qu'il y avoit, à raison que ce seroit jour de marché. En ce jardin y 

 avoit ung lieu oii se retiroyent ordinairement les dervitz ou ischnicqz, 

 c'est-à-dire les nïïïiïbdes, à raison qu'ilz disent avoir fuy le monde, et 

 sont quasy toutz nudts et très-mal en ordre. Us s'assembloyent environ la 

 nuict, et au chant d'ung, les aultres respondoyent, chantantz assez bar- 

 barement, en ceste substance : Siclia Saliestem va Ilussem , selon qu'on est 

 accoustumez en nostre quartier de faire aux danses. Ces deux, Sahuestem 

 et Hussem, fusrent filz de Hasdrit Haly, lequel est le patron ou prophète de 

 ceux qui sont du party du Sophy. Cest Hasdrit ITaly at esté ung des quat- 

 tres Évangelistes de Mahomet, et le quatriesme, lesquelz qualtres s'ap- 

 pellent comme s'ensuyt : Ebugbegkir, Aomer, Osman, Ilaly; mais ces 

 turcqz sont differens de ceux qui tiegnent le party de Sophy, quar ceux 

 du Sophy ne font estime que de Haly, et maudissent les trois aultres, et 

 les Turcqz, au contraire, ont en singulière révérence toutz les quattres, 

 desquelz ilz font mention en leur oraison toutz les vendredis, ensemble 

 desdictz filz de Haly, Sahuestem et lîussem, lesquels sont tenuz près des 

 Turcqz en réputation de martires, au moyen qu'ilz ont esté occiz de soif, 

 pour la loy de Mahommet, par une nation appelle Gezith, c'est-à-dire 

 excommuniez de Dieu, laquelle nation estoit More; et sont enterrés les- 



' Mosquée. 



